laion/Wikipedia-Exotic huggingface dataset:
יחסי נורווגיה–רוסיה

יחסי נורווגיה–רוסיה הם היחסים הדו-צדדיים בין נורווגיה לבין רוסיה. היחסים הדיפלומטיים בין שתי המדינות כוננו ב-30 באוקטובר 1905, ארבעה ימים לאחר הקמתה של נורווגיה העצמאית. דנמרק ניהלה את יחסי החוץ של נורווגיה במהלך תקופה זו, היא ורוסיה היו באופן כללי בעלי ברית נגד האויב המשותף שוודיה. שוודיה ניהלה את יחסי החוץ של נורווגיה במהלך תקופה זו, ובשנת 1826 הוגדר קו הגבול בין שתי המדינות. בשנת 1920 נחתמה אמנת סבאלברד, שעליהם חתמו שתי המדינות. בשנת 1924 כוננו מחדש היחסים בין המדינות, שנותקו בשנת 1917 בעקבות מהפכת אוקטובר. בסוף מלחמת העולם השנייה כבשו כוחות רוסיים חלק מצפון נורווגיה, אולם כבר בספטמבר 1945 הם פינו את האזור. במשך עשרות שנים היו חילוקי דעות בין המדינות, בשל זיהום האוויר הנגרם כתוצאה מפליטות גזים מנורילסק-ניקל במחוז מורמנסק , ועדיין הבעיה לא נפתרה, ומעיבה על היחסים בין המדינות. בעבר היה סכסוך טריטוריאלי על ים ברנץ, אבל ב-27 באפריל 2010 החליטו נורווגיה ורוסיה לפתור באופן רשמי את הסכסוך. בשנת 2017 הקרמלין שלח הערכת איום לנשיא ולדימיר פוטין, והדגיש את האפשרות שהבעיה הזו תגרום לעימות ימי. הסנקציות הבינלאומיות על רוסיה בעקבות מלחמת אוקראינה–רוסיה אומצו גם בנורווגיה. בצל המתיחות בין רוסיה למדינות המערב בשל המלחמה באוקראינה, מוסקבה האשימה את אוסלו במניעת אספקה לעיירה הרוסית בארנטסבורג שנמצאת בארכיפלג הנורווגי סבאלברד. נורווגיה מחזיקה ברוסיה שגרירות במוסקבה, ו-3 קונסוליות בארכנגלסק, מורמנסק וסנקט פטרבורג. מאידך, רוסיה מחזיקה בנורווגיה שגרירות באוסלו וקונסוליות בבארנצבורג וקירקנס. מדיה וקבצים בנושא יחסי נורווגיה–רוסיה בוויקישיתוף השגרירות הנורווגית במוסקבה השגרירות הרוסית באוסלו "Норвегия в России". Norgesportalen. נבדק ב-16 באפריל 2018. {{cite web}}: (עזרה) Antonova, Maria (25 ביולי 2008). "Balancing Growth and Environment". The Moscow Times. אורכב מ-המקור ב-2008-08-03. נבדק ב-27 באפריל 2010. {{cite news}}: (עזרה) Norway, Russia agree on Barents Sea border(הקישור אינו פעיל, February 2018) "Kremlin maritime threat assessment highlights Norway as potential cause of naval conflict - Jane's 360". www.janes.com. נבדק ב-16 באפריל 2018. {{cite web}}: (עזרה) https://www.globes.co.il/news/article.aspx?did=1001434152 אתר על יחסי מדינות
כביש 5613

כביש 5613 הוא כביש רוחב מקומי שמקשר בין היישובים תנובות, ינוב, גאולים וצור משה הנמצאים במועצה האזורית לב השרון עם פרדסיה וקדימה-צורן. בעבר מספר הכביש היה 1206ג. כבישי ישראל מידע על כביש 5613 באתר של חברת נתיבי ישראל (ארכיון)
פלטניק

פָּלַטניק (בכתב לטיני: Palatnik; ברוסית: Палатник; באוקראינית: Палатнік) הוא שם משפחה סלאבי. האם התכוונתם ל... אברהם פלטניק (אנ') – אמן פלסטי יהודי-ברזילאי מישל פלטניק – אמן ישראלי סם פאלאטניק – שחמטאי יהודי-סובייטי-אמריקאי פּיניֶה פלטניק (פאלאטניק) – סופרת ומשורר יידי ברזילאי; בעלה של רוזה פלטניק רוזה פלטניק (פאלאטניק) – סופרת יידית ברזילאית; אשתו של פיניה פלטניק רייזה פלטניק (רו') – מסורבת עלייה ידועה מברית המועצות
יחסי הממלכה המאוחדת – נורווגיה

יחסי הממלכה המאוחדת–נורווגיה הם יחסי החוץ בין נורווגיה לבין הממלכה המאוחדת. שתי המדינות כוננו יחסים דיפלומטיים בשנת 1905, אחרי שקיבלה נורווגיה את עצמאותה. אולם, היחסים בין העמים החלו במהלך התקופה הוויקינגית כאשר הוויקינגים פשטו על האיים הבריטיים, והקימו יישובי קבע במערב אנגליה, האי מאן, האיים ההיברידיים בסקוטלנד ואיי אורקני ושטלנד. כתוצאה מכך, השפה האנגלית הושפעה מאוד מהשפה הנורווגית, וכתוצאה מכך יחסי התרבות בין שתי המדינות נותרו מאוד קרובים. לאחר שקיבלה נורווגיה עצמאות מלאה משוודיה, נבחר קרל, נסיך דנמרק למלך נורווגיה, ובחירתו הושפעה במידה רבה, בשל שני גורמים יוצאי דופן: ראשית, דנמרק הייתה מדינה קטנה ולא היה חשש לערעור מאזן הכוחות באירופה, ושנית, אשתו של קרל, מוד, הייתה נסיכה בריטית, מה שהיה צפוי להוביל מערכת יחסים קרובה עם הממלכה המאוחדת, אשר יכלה לספק לנורווגיה הגנה מההגמוניה הגרמנית. במהלך מלחמת העולם הראשונה, נורווגיה הייתה נייטרלית. עם זאת, בשל העדפתה את הבריטים על פני הגרמנים, קיימה נורווגיה מערכת יחסים עם בריטניה של בעלת ברית נייטרלית. במהלך מלחמת העולם השנייה, פלשו הגרמנים לנורווגיה וכבשו את המדינה, ובעקבות כך הוקמה ממשלה גולה בלונדון. הצבא הבריטי עזר לארגן כוחות קומנדו נורווגים לתקוף את המתקנים הגרמניים בנורווגיה. כאות הערכה עץ חג המולד נורווגי נשלח כל שנה מאוסלו לכיכר טרפלגר בלונדון. נורווגיה ובריטניה חולקים גבול משותף באנטארקטיקה, ומכירים הדדית בטענות על השטחים שם, כמו גם על אלה של אוסטרליה, צרפת וניו זילנד. שתי המדינות הן חברות מלאות של נאט"ו ושל מועצת אירופה. ישנם כ-18,000 נורווגים החיים בבריטניה, ו-13,395 בריטים שחיים בנורווגיה. הבריטים הם אחת מקבוצות המהגרים נגדולולת בערים רבות. הערים עם הכי הרבה בריטים הן אוסלו (2,535), סטוונגר (1,542), ברגן (1,014), ברום (716), טרונדהיים (360), אסקר (307), קריסטיאנסנד (238), דראמן (144), ופרדריקסטד (111). המלכה אליזבת השנייה ביקרה שלוש פעמים בנורווגיה במהלך שלטונה, בשנים 1955, 1981, ולאחרונה בשנת 2001, כאשר היא התקבלה על ידי המלך האראלד החמישי. נורווגיה מחזיקה בבריטניה שגרירות בלונדון, ו-16 קונסוליות באברדין, בלפסט, דנדי, אדינבורו, גלאזגו, גרימסבי, אינברנס, האי מאן, ג'רזי, קירקוול, לרוויק, ליברפול, מנצ'סטר, ניוקאסל, פלימות' וסאות'המפטון. מאידך, בריטניה מחזיקה בנורווגיה שגרירות באוסלו ו-5 קונסוליות באלסונד, בודו, סטוונגר, טרומסו וטרונדהיים. מדיה וקבצים בנושא יחסי הממלכה המאוחדת – נורווגיה בוויקישיתוף British Embassy Oslo. "Oslo's Christmas tree gift to Trafalgar Square". GOV.UK. נבדק ב-28 ביוני 2015. {{cite web}}: (עזרה) Statistics Norway Statistics Norway - Immigrants and Norwegian-born to immigrant parents, by country of birth1, (the 20 largest groups). Selected municipalities. 1 January 2011 אתר על יחסי מדינות
אספרגירלז

אספרגירלז (הידוע גם בשמו המלא אספרגירלז: העצמת נשים עם תסמונת אספרגר) הוא ספר פרי עטה של הסופרת האמריקנית רודי סימון. הספר מציג חוויות של נשים בעלות תסמונת אספרגר, ונכתב במטרה לסייע לנשים ונערות על הספקטרום האוטיסטי. הספר יצא לאור בשנת 2010 בבריטניה. הסופרת רודי סימון מעידה כי כבר כילדה היא התמודדה עם סימפטומים המאפיינים תסמונת אספרגר, אך מעולם לא עברה אבחון רשמי. התסמינים כללו התפרצויות זעם ותנודות במצבי רוח, קושי בהבנה חברתית, תקשורת לא מילולית או מרומזת וכן קושי ברכישת חברים ושימור יחסים לאורך זמן. עם השנים פיתחה סימון דרכי התמודדות עם הקשיים שלה בקשרים בין אישיים, אולם עד היום אין לה חברות קרובות. הספר יצא לאור כאשר סימון הייתה בת 47. היא החליטה לכתוב את הספר כאשר גילתה שאין די חומר כתוב בנושא נשים על הספקטרום האוטיסטי, ואז הגתה את ההלחם "אספרגירל". סימון טוענת שלנשים עם אספרגר יש תכונות טובות רבות. יש להן יכולת ריכוז גבוהה ביותר ומוסר עבודה גבוה, ואלו הופכים את הנשים המאובחנות בספקטרום האוטיסטי לעובדות מצוינות ויעילות. הסופרת אבחנה את עצמה באספרגר ומעולם לא אובחנה באופן רשמי, אך לצורך כתיבת הספר היא ראיינה רק נשים שאובחנו באופן מסודר. סימון טוענת שהסימפטומים של התסמונת באים לידי ביטוי באופן שונה בין המגדרים השונים.  איגוד האוטיזם האמריקאי פרסם ביקורת שממליצה בחום על קריאת הספר לנשים המאובחנות בתסמונת או למי שחושבת שעשויה להיות מאובחנת. האיגוד טוען שהספר יכול לשמש את כל מי שאובחנה עם אספרגר או את בני משפחתה, וכן אנשים העוסקים בתחום באופן מקצועי או אקדמי. Aspergirls: העצמת נשים עם תסמונת אספרגר כיצד רופאים מאכזבים בנות על הספקטרום (מאמר של הגרדיאן) וידאו של ריאיון עם רודי סימון על Aspergirls הוצאה לאור - ג'סיקה קינגסלי Victoria Lambert, ‏Help at last for the Aspergirls, The Telegraph, 16 August 2010 Szalavitz, Maia (27 בדצמבר 2011). "Girls on the Spectrum: Q&A with the Author of Aspergirls". Time. נבדק ב-10 באוגוסט 2014. {{cite web}}: (עזרה) "Book: Aspergirls Empowering Females with Asperger Syndrome by Rudy Simone". Autism Society of Ohio. אורכב מ-המקור ב-12 באוגוסט 2014. נבדק ב-10 באוגוסט 2014. {{cite web}}: (עזרה)
וילמר בריוס

וילמר אנריקה בריוס טראן (בספרדית: Wilmar Enrique Barrios Terán) הוא כדורגלן קולומביאני המשחק בעמדת הבלם וקשר האחורי בקבוצת זניט סנקט פטרבורג ובנבחרת קולומביה. בריוס ירצה לשכוח את משחק הבכורה שלו במדי דפורטס טולימה שנערך ב-23 בפברואר 2013 מול בויקה צ'יקו והסתיים בהפסד של 0–3 כאשר בריוס עצמו הורחק במחצית השנייה. כבש את שער הבכורה שלו בבוגרים ב-17 בספטמבר 2014 במסגרת הגביע מול אינדפנדיינטה מדיין שהסתיים בניצחון של טולימה 2–4. את שער הבכורה שלו בליגה הבכירה כבש ב-17 במאי 2015 בניצחון של טולימה 0–5 על חאגוארס קורדובה. זכה באליפות עם קבוצת הנוער של דפורטס טולימה וכן בגביע עם הקבוצה הבוגרת ב-2014. הפך מהר מאוד לכוכבה של הקבוצה ואף לקפטן שלה בגיל כה צעיר. ביסס את מעמדו כאחד מהשחקנים הטובים בליגה ונבחר לקשר המצטיין בליגה בעונת 2015. לאחר האולימפיאדה בריו עזב את טולימה לאחר 4 שנים שבהן שיחק 144 משחקים וכבש 5 שערים. ב-23 באוגוסט 2016 הודיעה קבוצת הפאר הארגנטינאית, בוקה ג'וניורס, על רכישתו של בריוס שבדיוק סיים לייצג את נבחרתו במשחקים האולימפיים בריו. אין סכום מדויק לעסקה, אך מדובר סביב ה-3 מיליון דולר. את הבכורה מול הקהל הביתי בבומבונרה ערך ב-29 באוקטובר כאשר שיחק את 17 הדקות האחרונות וזכה לשבחים מהאוהדים בניצחון 0–4 על טמפרליי. ב-19 באוגוסט 2017 כבש את שערו הראשון במדי בוקה בניצחון 1–2 על סרו פורטניו במשחק ידידות ואת השער הרשמי כבש מול אסטודיאנטס לה פלאטה ב-10 בדצמבר 2017 בניצחון 0–1. ב-11 במרץ 2018 החל בשניות הסיום מהלך שבסיומו בוקה כבשה שער ניצחון מול טיגרה שעזר לה מאוד במאבק על האליפות. בריוס הפך ליקיר האוהדים ולאחד השחקנים האהובים במועדון, בזכות סגנון משחקו שגרם להערכה רבה כלפיו. ב-1 בפברואר 2019 חתם בזניט סנקט פטרבורג מליגת העל הרוסית בכדורגל תמורת 15 מיליון יורו למשך 4.5 שנים. הוא הופיע לראשונה במדי התכולים-לבנים ב-12 בפברואר 2019 בהפסד הקבוצה לפנרבחצ'ה בשלב 32 האחרונות של הליגה האירופית. את שער הבכורה שלו הבקיע במסגרת הקלאסיקו הרוסי, נגד ספרטק מוסקבה כשהבקיע בדקה 27, במשחק שנערך ב-17 במרץ 2019. באוקטובר 2021 האריך את חוזהו בזניט עד סוף עונת 2025/2026 בליגת העל הרוסית בכדורגל. הוא זומן ב-10 במרץ 2016 למשחקי הפלייאוף של אולימפיאדת ריו מול מקבילתה, ארצות הברית. קולומביה השיגה את הכרטיס ושובצה בבית אחד עם ניגריה, יפן ושוודיה. היא העפילה לרבע הגמר אך הודחה על ידי המארחת, ברזיל. בריוס שיחק את כל ארבעת המשחקים ולא כבש. הוא זומן לראשונה למדי הנבחרת הבוגרת במרץ 2015 לקראת משחקי הידידות מול בחריין וכווית. היה בסגל הרחב של קולומביה לקראת הקופה אמריקה 2016 אך נופה מהסגל הסופי. את הבכורה הרשמית ערך במשחק חוץ מול ברזיל במסגרת מוקדמות מונדיאל 2018. סך הכול שיחק בשבעה משחקי מוקדמות ולא כבש. נכלל בסגל הסופי של קולומביה למונדיאל 2018 ושיחק שלושה מתוך ארבעת המשחקים שקיימה הנבחרת בטורניר, בו הודחה בשלב שמינית הגמר על ידי אנגליה. קופה קולומביה עם דפורטס טולימה (2014) הקשר הטוב ביותר בבליגה (2015) אליפות ארגנטינה עם בוקה ג'וניורס (2017) אליפות ארגנטינה עם בוקה ג'וניורס (2018) מדיה וקבצים בנושא וילמר בריוס בוויקישיתוף וילמר בריוס, באתר Transfermarkt וילמר בריוס, באתר Soccerway וילמר בריוס, באתר WorldFootball.net וילמר בריוס, באתר National Football Teams וילמר בריוס, באתר FootballDatabase.eu 23.8.16, LaCapitalMDP.com Boca compró al colombiano Wilmar Barrios Vanguardia.com 5.5.2016, Los elegidos de Pékerman Colombiareports.com, 4.6.18, Colombia names final squad for World Cup in Russia
אפולוניוס הסופיסט

אפולוניוס הסופיסט (ביוונית: Ἀπολλώνιος ὁ Σοφιστής) היה מדקדק שחי ככל הנראה לקראת סוף המאה ה-1 לספירה, אך ייתכן שלימד ברומא בזמנו של הקיסר טיבריוס. הוא נולד באלכסנדריה, בנו של מדקדק אחר, ארכיביוס מאלכסנדריה (אנ') (או שייתכן והיה אביו של ארכיביוס). הוא היה מחברו של מילון הומרי (Λέξεις Ὁμηρικαί), החיבור היחיד מסוג זה הקיים כיום. מקורותיו הראשיים היו אריסטרכוס מסמותראקה ומילון המונחים ההומרי של אפיון (למרות שמספר מקורות מצטטים את אפיון כתלמידו של אפולוניוס). הטקסט ששרד מתוך המילון הזה הוא תקציר. בגרסה המקורית, אפולוניוס כפי הנראה מסר לפחות ציטוט אחד בכל ערך. המילון נערך בפעם הראשונה על ידי וילואזון (אנ')‏ (1773) וגם על ידי אוגוסט עמנואל בקר (אנ')‏ (1833). De Apollonii Sophistae Lexico Homerico Apollonius (the Sophist), המהדורה האחת-עשרה של אנציקלופדיה בריטניקה ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
יחסי אזרבייג'ן–מקסיקו

יחסי אזרבייג'ן–מקסיקו הם היחסים הדיפלומטיים הרשמיים בין אזרבייג'ן לבין מקסיקו. בדצמבר 1991, מקסיקו הכירה בעצמאותה של אזרבייג 'ן לאחר התפרקות ברית המועצות. ב-14 בינואר 1992, שתי המדינות יצרו יחסים דיפלומטיים. בהתחלה, היחסים הדיפלומטיים בין שתי המדינות קוימו בשגרירויות הכבוד שלהם; מהשגרירות האזרית בוושינגטון די. סי., ארצות הברית, ומן את השגרירות המקסיקנית באנקרה, טורקיה. ב-2007, אזרבייג'ן פתחה שגרירות במקסיקו סיטי, ולאחר מכן פתחה גם כן מקסיקו שגרירות בבאקו ב-2014. ב-2011, הסנאט המקסיקני הכיר בטבח חוג'אלי. כדי להנציח את יום השנה ה-200 לעצמאות מקסיקו, מקסיקו התירה למספר מדינות זרות לשפץ מחדש פארקים וכיכרות עם מונומנטים של מדינותיהם. ממשלת אזרבייג'ן בחרה להציב פסל לזכר נשיא העבר שלה, היידר אלייב, בשדרות הרפורמה בצ'פולטפק ועוד אנדרטה לזכר טבח חוג'אלי. בנובמבר 2012, היחסים בין שתי המדינות הגיעו לשפל כאשר זמן קצר לאחר חניכת הפסל של הנשיא האזרי לשעבר, היידר אלייב, מספר תושבי מקסיקו סיטי האשימו את השלטון המקומי העירוני שהתירה את הצבתו של פסל של "דיקטטור" בעיר. הועלתה הצעה כי השלטון המקומי צריך להסיר את הפסל ולמקם אותו במקום אחר, עם זאת, שגרירות אזרבייג'ן במקסיקו סיטי הצהירה כי אם הפסל יוסר, "אזרבייג'ן עשויה לשבור את היחסים הדיפלומטיים עם מקסיקו." בסופו של דבר, פסלו של הנשיא הידר אלייב הועבר לבית פרטי בעיר, בתגובה, הממשלה האזרית השהתה 3.8 מיליארד דולר שהיו מיועדים להשקעות. באוקטובר 2017, שלושה נציגי קונגרס מקסיקנים, במהלך ביקור רשמי בארמניה, ביקרו את הטריטוריה הריבונית נגורנו קרבאך אשר נכבשה על ידי ארמניה וממוקמת בתוך אזרבייג'ן. הביקור שלהם לא אושר על ידי הממשלה המקסיקנית והביא להתלקחות דיפלומטית בין אזרבייג'ן ומקסיקו. שר החוץ אלמר ממדיארוב (2011, 2012) סגן ראש הממשלה אלי ס. חסנוב (2012) באפריל 1982, הנשיא לשעבר היידר אלייב ביקר במקסיקו בתור ראש המשלחת הסובייטית ופגש את נשיא מקסיקו לשעבר חוסה לופס פורטייו. ב-2014, משלחת סנאטורים מקסיקנים הגיעה לביקור רשמי בין ארבעה ימים באזרבייג'ן, מה שהפך אותם לדרג המקסיקני הרשמי הגבוה ביותר הביקר באזרבייג'ן. ב-2017, סך כל הסחר בין שתי המדינות הסתכם בכ-9.5 מיליון דולר. היצוא העיקרי שלאזרבייג'ן למקסיקו כולל ציוד מחשבים והיצוא העיקרי של מקסיקו לאזרבייג'ן כולל טקילה ובירה. לאזרבייג'ן שגרירות מקסיקו סיטי. למקסיקו שגרירות בבאקו. Diplomatic relations between Mexico and Azerbaijan (in Spanish) Mexican Senate recognizes Azeris’ massacre as genocide Azerbaiyán retira inversión millonaria por polémica estatua de Aliyev (in Spanish) Azerbaiyán romperá relaciones si se remueve monumento de Reforma (in Spanish) Mexican media condemn Mexican parliamentarians for visiting occupied Nagorno-Karabakh region of Azerbaijan Carpeta de Información y análisis para la visita de la delegación del Senado mexicano a la República de Azerbaiyán (in Spanish) Mexican Ministry of the Economy: Azerbaijan (in Spanish) Embassy of Azerbaijan in Mexico City (in Azeri and Spanish) (הקישור אינו פעיל, 25 ביולי 2019) Embassy of Mexico in Azerbaijan (in Spanish)
פורמולה 1 עונת 1962

עונת 1962 היא העונה ה-13 של אליפות הפורמולה 1 שאורגנה על ידי הפדרציה הבינלאומית לרכב (FIA). במהלך העונה התקיימו תשעה מרוצים. גרהאם היל זכה באליפות הנהגים בפעם הראשונה. קבוצת BRM זכתה בתואר הקבוצתי. קבוצת פרארי, אלופת העונה הבאה, נחלשה עקב עזיבתם של מספר אנשי מפתח ושביתת פועלים במפעל הייצור. במקביל, התחזקו היצרנים הבריטים. גרהאם היל וקבוצת BRM זכו באליפות הנהגים והיצרנים לאחר קרב מול ג'ים קלארק וקבוצת לוטוס. דן גורני ניצח את גרנד פרי צרפת, הניצחון היחיד של קבוצת פורשה. ג'ק ברבהאם החל את דרכו כיצרן וצבר נקודות ראשונות כשהוא נוהג בעצמו במכונית. סטירלינג מוס, נהגה של קבוצת פרארי, נפצע קשה בתאונה במהלך מרוץ טרום-עונה ולא חזר להתחרות בפורמולה 1. ריקרדו רודריגס סיים במקום הרביעי בגרנד פרי בלגיה והיה לנהג הצעיר ביותר שצובר נקודות בתולדות האליפות (בגיל 20 שנה ו-123 ימים). השיא החזיק מעמד במשך 38 שנים, עד שנשבר בידי ג'נסון באטן בעונת 2000. שני נהגים מצאו את מותם במהלך העונה. רודריגס נהרג במהלך מרוץ במקסיקו בנובמבר, שלא היה חלק ממרוצי האליפות. גארי הוקינג, רוכב במרוצי אופנועים מדרום רודזיה, נהרג בחודש דצמבר במרוץ מחוץ לסבב שהתקיים בדרום אפריקה. הנקודות בכל מרוץ הוענקו לנהגים שסיימו באחד מששת המקומות הראשונים. בחישוב נקודות האליפות הובאו בחשבון 5 התוצאות הטובות ביותר בלבד. הנקודות המופיעות בסוגריים כוללות את סך הנקודות שהושגו בעונה. הטבלה כוללת רק נהגים שצברו נקודות במהלך העונה עונה זאת הייתה העונה החמישית של אליפות היצרנים. חלוקת הנקודות התבצעה בדומה לאליפות הנהגים. הניקוד ניתן ליצרן, בהתאם לתוצאה הגבוהה ביותר שהשיגו נהגי הקבוצה בכל מרוץ. מדיה וקבצים בנושא פורמולה 1 עונת 1962 בוויקישיתוף תוצאות מרוצי העונה באתר Formula1.com. סיכום העונה באתר MotorSport Magazine.
ג'ייסי סאלס

ג'ייסי סאלס (במקור: Jacey Sallés; נולדה באוקטובר 1965) היא שחקנית אנגלייה, הידועה בעיקר מהופעתה בתפקיד רמונה רמירז בסדרת הטלוויזיה של רשת ITV "רגליים קרות". היא שיחקה בסדרה המקורית, וחזרה לגלם את הדמות בפרק הסיום בסדרה המחודשת משנת 2016. עוד בשנת 2016 כיכבה בסדרה "הוליאוקס" בתפקיד חואניטה סלוודור מרטינז הרננדז דה לה קרוז. סאלס היא ספרדייה למחצה. בנוסף לעבודתה כשחקנית היא מורה ללימודי תקשורת, אנגלית ודרמה. ג'ייסי סאלס, במסד הנתונים הקולנועיים IMDb (באנגלית) Phelan, Stephen (23 בפברואר 2003). "Comedy by numbers..." Sunday Herald. p. 46. נבדק ב-2 במאי 2011. {{cite news}}: (עזרה)
מירון שר

מירון שר (ברוסית: Мирон Шер;‏ 29 ביוני 1952 – 21 באוגוסט 2020) היה שחמטאי סובייטי-יהודי-אמריקאי בדרגת רב-אמן. שר נולד בצ'רנוביץ, אז בברית המועצות, כיום באוקראינה. באליפות רוסיה הסובייטית בשנת 1974 לצעירים הוא חלק מקומות 1–2. עד לשנת 1987 השלטונות לא אפשרו לו להשתתף בתחרויות מחוץ לגבולות ברית המועצות. בשנת 1987 הוא חלק מקומות 2–4 בתחרות בפראג. לאחר תחילת הפרסטרויקה, בשנת 1989, שר ואשתו, רב אמן לנשים אלה גרינפלד, הגרו לארצות הברית והתיישבו בניו יורק. במהלך שנות ה-90 של המאה ה-20 שר הרבה להשתתף בתחרויות בעיקר באירופה: בסלובניה בשנת 1991 הוא סיים במקום הרביעי, בשנת 1993 הוא סיים במקום החמישי בדורטמונד, מקום שלישי בדנמרק, ז'נבה וסלובניה, בשנת 1994 הוא סיים במקום השלישי בהייסטינגס. בהיותו בארצות הברית שר עסק באימון ילדים. עם חניכיו נמנה פביאנו קרואנה. נפטר ב-21 באוגוסט 2020. 1989 - אמן בינלאומי 1992 - דרגת רב אמן. מירון שר, באתר צ'סגיימס (באנגלית) מירון שר, באתר פיד"ה (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
אלה גרינפלד

אלה גרינפלד (ברוסית: Алла Гринфельд; נולדה ב-16 באפריל 1953 בעיירה במחוז פרימוריה) היא שחמטאית סובייטית-יהודייה-אמריקאית בדרגת רב אמן. אלה גרינפלד נולדה בעיירה במחוז פרימוריה, ברית המועצות. בשנת 1973 ו-1974 היא סיימה במקומות 5–7 באליפות ברית המועצות בשחמט לנשים. בשנת 1975 היא זכתה באליפות מולדובה הסובייטית. היא השתתפה במספר תחרויות בינלאומיות. בסוצ'י בשנים 1980 ו-1982 היא סיימה במקום השלישי, בשנת 1984 במקומות 5–6 ובשנת 1985 במקום החמישי. בשנת 1986 היא ניצחה בתחרות בברלין. בשנת 1989 אלה גרינפלד ובעלה, רב אמן מירון שר היגרו לארצות הברית והתיישבו בניו יורק. במהלך שנות ה-90 של המאה ה-20 היא השתתפה במספר תחרויות שחמט לגברים לצד בעלה. בשנת 1996 הוענקה לה דרגת רב אמן לנשים. אלה גרינפלד, באתר צ'סגיימס (באנגלית) אלה גרינפלד, באתר פיד"ה (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
תפוח הוורד

תפוח הוורד (שם מדעי: Syzygium jambos; שמות נוספים: ג'מבו ותפוח המים)הוא עץ טרופי וירוק-עד ממשפחת ההדסיים. מין זה בעל ענפים בכותיים ומשתפלים, עלווה ירוקה-כהה וארוכה ולבלוב ורוד-סגלגל. לתפוח הוורד אין קשר לתפוח, טעמו מזכיר את טעם הוורד ומשם קיבל את שמו. מקור הצמח הוא בדרום-מזרח אסיה. בתפוח הוורד נאכל רק את החלק הצהוב בפרי שהוא בעצם שכבה דקה. תפוח ורד הוא עץ מרשים בענפיו הבכותיים המשתפלים, הלבלוב הוא ורוד סגלגל שלו ועליו הארוכים והכהים. הוא ירוק כל השנה ויכול גם להיות מעוצב כשיח עם שמלת עלים וגם כעץ קטן וזקוף. גודל העץ הוא בין 1.5 ל-7 מטרים (מומלץ לשמור עליו בגובה של לא יותר מ-4 מטר). העץ אינו נוטה לפתח ענפים צידיים מרובים אלא אם מעודדים אותו. הוא יכול להיות מעוצב כשיח או כעץ קטן זקוף. שורשי העץ אינם אגרסיביים במיוחד ולא גורמים לנזק. פרחי תפוח הורד הם בדרך כלל גדולים וצבעם לבן. הפרח עצמו עשוי חוטים. צבע הפרי צהבהב עם לחי אדומה. גודל הפרי הוא כגודל ביצה, טעמו מתוק וניחוחו מזכיר ורדים. על מנת לגדל את תפוח הוורד בזריעה יש להקפיד על מספר תנאים: לפני הזריעה יש לאחסן את הזרעים במקום יבש ולא קר, צריך לחכות לתחילת האביב - חורף, מומלץ לזרוע בעומק של 3 ס"מ ולשמור על מרחק של לפחות מטר מכל עץ אחר ומומלץ לגדלו באקלים טרופי חמים. זרעי תפוח הורד צורכים השקיה מרובה כדי לגדול. זמן הנביטה לתפוח הורד הוא כחודש . מומלץ להשקות יותר בתקופת הפרי ובימים חמים. תפוח הורד אוהב מים וככל שמשקים אותו יותר בתקופת הפרי כך הפרי יותר עסיסי. כאשר העץ בן 4 שנים מומלץ להשקות אותו בכ10 עד 13 ליטר מים ליום. חובה שהצמח יהיה חשוף לשמש מלאה. תאריך פריחתו הוא בחורף או באביב ותאריך תנובת תפוח הורד הוא באביב או בקיץ. זמן נביטת הפרי הואט בין שנתיים לשלוש שנים ויש לקטוף את הפירות כשהם כמעט בשלים . על מנת שמזיקי הפרי (כגון: זבוב פירות ) לא יפגעו בפרי יש להניח מלכודות צהובות על הצמח .יש לגזום את תפוח הורד באמצע החורף או לאחר נביטת הפרי ואחת לכמה שנים מומלץ להוריד את גובה העץ בכמה מטרים. מקור העץ בהודו אך הוא יוכל להתפתח במרבית האזורים למעט האזורים בהם יש קרה. תפוח הוורד הובא לארץ כבר בשנות השישים והוא צומח בכל חלקי הארץ ויעדיף שמש מלאה אך ייתן פירות גם בחצי צל. תפוח הוורד משמש גם לנוי וגם למאכל וניתן לעשות בו שימוש לגדרות חיות וליצירת הסתרה עד לגובה של כשלושה מטרים. הפרי מתאים למאכל וניתן להכין ממנו ריבות, קינוחים וחליטות צמחים. בהודו נהוג להגיש את הפרי עם סוכר מתובל בצ'ילי, קינמון והל כסגולה להצלחה. מדיה וקבצים בנושא תפוח הוורד בוויקישיתוף The Rose Apple (באנגלית) Syzygium jambos (באנגלית) Syzygium jambos, Rose Apple (באנגלית) תפוח הוורד, באתר ITIS (באנגלית) תפוח הוורד, באתר NCBI (באנגלית) תפוח הוורד, באתר האנציקלופדיה של החיים (באנגלית) תפוח הוורד, באתר Tropicos (באנגלית) תפוח הוורד, באתר GBIF (באנגלית) תפוח הוורד, באתר The Plant List (באנגלית) תפוח הוורד, באתר IPNI (באנגלית) תפוח הורד באתר הרשימה האדומה של IUCN
שחמטן

שַׁחְמְטָן (שם מדעי: Sarcophaga) הוא סוג של זבוב במשפחת השחמטנים. הוא השחמטן הנפוץ בארץ ומכונה כך משום שצידה הגבי של הבטן מעוטר בדוגמה משובצת. למרות שדוגמה זו לא מופיעה בכל המינים, כל הסוגים בארץ תחת משפחת השחמטניים מכונים שחמטן. המינים בסוג זה לרוב מטילים את ביציהם על בשר רקוב, פגרים או צואה והרימות ניזונות מהבשר ולכן ידועים גם כזבובי בשר, אך מינים אחדים ניזונים מבקטריות או טפילים פנימיים של זחלים המשמשים להם כפונדקאים. בסוג השחמטן קיימים מספר מינים. גודלם של המינים הבולטים הוא 12-15 מ"מ. גופם זיפני, מוצק וצבעו אפור. על החזה שלושה פסי אורך שחורים. בבטנו משבצות כהות ובהירות לסירוגין, דימוי דגם של לוח שחמט. זבובי הבשר הם בעלי גלגול מלא. תחילתם בביצה ממנה הם בוקעים, הם מתקיימים בשלוש דרגות זחל, הופכים לגולם וממנו בוקעים כבוגר. הנקבה מטילה את הביצים בחומר אורגני שמוצאו מן החי כגון: בשרים, צואה, פגרים ופצעים של בעלי חיים. בתוך 20-8 שעות מרגע הטלת הביצים בוקעות מהן הרימות. רימה היא שלב הזחל, במחזור החיים של הזבוב. מיד עם הבקיעה מהביצה, הרימה מתחילה להאביס את עצמה בבשר, עד שהיא מוכנה לעבור לשלב הגולם. בשלב זה עוזבת הרימה את מקור המזון ועוברת לאדמה, שהיא מקום לחלוחי יותר, על מנת להפוך לגולם. ההתגלמות נעשית באדמה משום שהתפתחות דור אורכת למעלה משבועיים. הבוגרים מעופפים ונחים על פרחים, על צואה, על בשרים ועל פגרים. עלולים להעביר חיידקי מעיים ממקורות מזוהמים. הזחלים המתפתחים ברקמות חיות של בעלי חיים (ריממת (אנ')) עלולים לגרום להם נזק. כנגד הבוגרים נעשה שימוש בריסוס נקודתי, על מנת להדביר ולמנוע הטלת ביצים. כנגד הרימות נעשה שימוש בניקיון וחיטוי. מדיה וקבצים בנושא שחמטן בוויקישיתוף זבוב שחמטן, מתוך אתר ציקורל הדברות, 2014 זבוב שחמטן (אורכב 20.04.2018 בארכיון Wayback Machine) מתוך אתר Jerusalem pest control(הקישור אינו פעיל), ‏2017 pbase flesh fly facts and control שחמטן, באתר ITIS (באנגלית) שחמטן, באתר Animal Diversity Web (באנגלית) שחמטן, באתר האנציקלופדיה של החיים (באנגלית) שחמטן, באתר GBIF (באנגלית) שַׁחְמְטָן במילון בעלי חיים: זבובאים (תשע"ח), 2018, באתר האקדמיה ללשון העברית לפי הערך שַׁחְמְטָן במילון בעלי חיים: זבובאים (תשע"ח), 2018, באתר האקדמיה ללשון העברית זבוב שחמטן, מתוך אתר ציקורל הדברות, 2014
הדפס

הדפס הוא יצירת אמנות שנוצרה על ידי צייר או גרפיקאי באמצעות טכניקת דפוס. ישנם סוגים שונים של הדפס המובחנים באופן שבו מוטבע הדימוי על גבי הנייר: דפוס בלט (Relief prints) בו הדימוי בולט כתבליט על פני לוח ההדפסה, כגון חיתוך עץ. דפוס שקע (Intaglio) בו הדימוי נחרץ אל תוך לוח ההדפסה, כגון טכניקות תחריט, תצריב. דפוס שטח (Planographic) בו הדימוי מוטבע על גבי לוח הדפסה באופן ישיר, כגון הדפס משי, הדפס אבן. בדרך כלל נהוג להדפיס על-גבי נייר, אולם יש ובאמנות העכשווית מדפיסים על חומרים שונים, כגון פלסטיק, קירות מבנים ועוד. ייחודו של ההדפס, לעומת ציור או רישום, הוא באפשרות לשכפל את יצירת האמנות במאות עותקים ובאיכות אמנותית זהה, ובכך לאפשר את הפצתה במחיר נמוך יחסית לזה של יצירה כמו ציור שמן, הנוצר כעותק יחיד. הדפס מיוצר בדרך כלל במהדורה מוגבלת. נהוג למספר את ההדפסים במספר סידורי המכיל את מספר העותקים הכולל ואת מספרו של ההדפס מתוך כל העותקים. סימון "20/100", לדוגמה, פירושו שהדפס זה הוא העותק ה-20 מתוך 100 עותקים שנוצרו. האמן חותם על כל אחד מהעותקים של ההדפס, כהוכחה למקוריותו, אולם לעיתים נוצר ההדפס לאחר מותו של האמן, ללא חתימתו האישית. בישראל פועלות מספר סדנאות הדפס, המארחות אמנים ישראלים ומחו"ל. שתי סדנאות ההדפס המרכזיות והמשוכללות ביותר נמצאות בירושלים ובקיבוץ כברי. גדעון עפרת (עורך), 100 שנות אמנות הדפס בישראל, הוצאת סדנת ההדפס בירושלים, 2015 מדיה וקבצים בנושא הדפס בוויקישיתוף הדפס, באתר אנציקלופדיה בריטניקה (באנגלית) ינאי ספיר, מכבש ההיסטוריה: הדיוקן העצמי של ישראל בהדפס, באתר הארץ, 16 באוקטובר 2015